Diari Oficial de la Generalitat Valenciana


Sumari del DOGV 8013, del 03-04-2017 (2017/2337)

Resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2016 del Pla general d'ordenació urbana. Modificació de les normes urbanístiques, zona industrial existent, articles 262 i 264.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8013

Data del DOGV
:   03-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2337


Data del document
:   16-03-2017

Organisme emissor
:   Ajuntament de Nules

Tipus de document
:   Resolució

Descriptors 

:   * Nules
    * administració local
    * pla d'urbanisme

Resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2016 del Pla general d'ordenació urbana. Modificació de les normes urbanístiques, zona industrial existent, articles 262 i 264. [2017/2337]  
Per mitjà d'aquest anunci es publica la Resolució d'Alcaldia número 2017-0463, de data 3 de març de 2017:  
  
«Antecedents de fet  
Vist que en data 18 de novembre de 2016, mitjançant registre general d'entrada número 0528-P-PM-88912, I.N.E.O. va presentar els documents següents:  
- Document inicial estratègic i justificació, article 46.3 LOTUP «aplicació procediment simplificat» de la modificació puntual del Pla general municipal d'ordenació urbana (PGMOU) de Nules. Modificació normes urbanístiques «Zona indústria existent, art. 262 i 264».  
  
- Modificació puntual del pla general municipal d'ordenació urbana (PGMOU) de Nules. «Modificació normes urbanístiques zona indústria existent, art. 262 i 264».  
Vist que l'arquitecte municipal va emetre un informe tècnic signat electrònicament en data 28 de novembre de 2016 respecte de la documentació que va ser presentada en data 18 de novembre de 2016, mitjançant registre general d'entrada número 6789-A-FT-02760, en què requeria esmenes o modificacions en aquesta. Aquest informe tècnic va ser traslladat a l'interessat, que el va rebre en data 30 de novembre de 2016.  
Vist que en data 30 de novembre de 2016, mitjançant registre general d'entrada número 5485-P-YN-78400, O.B.D.W. va presentar una còpia en suport paper i en suport digital dels documents esmenats següents:  
- Document inicial estratègic i justificació, article 46.3 LOTUP «aplicació procediment simplificat» de la modificació puntual 1/2016 del Pla general municipal d'ordenació urbana (PGMOU) de Nules. Modificació normes urbanístiques «zona indústria existent, art. 262 i 264».  
- Modificació puntual 1/2016 del Pla general municipal d'ordenació urbana (PGMOU) de Nules. «Modificació normes urbanístiques zona indústria existent, art. 262 i 264».  
Vist que en data 30 de novembre de 2016, mitjançant registre general d'entrada número 8080-J-PA-39662, U.O.F.O. va presentar una altra còpia més en suport paper i en suport digital dels documents esmenats precitats.  
Vist que l'arquitecte municipal va emetre un informe tècnic signat electrònicament en data 30 de novembre de 2016 respecte dels documents esmenats en el qual conclou:  
- Vista la documentació presentada el 30 de novembre de 2016, aquesta conté els documents preceptius segons el que disposa l'article 50 de la Llei 5/2014, de 25 juliol, de la Generalitat, d'ordenació del territori, urbanisme i paisatge de la Comunitat Valenciana.  
- La modificació del PGOU 1/2016 i el document inicial estratègic, segons l'opinió d'aquest tècnic, hauria de remetre's per a la consulta de les administracions afectades, en el cas que ens ocupa a la Conselleria d'Habitatge, Obres Públiques i Vertebració del Territori. Servei d'Urbanisme. Direcció Territorial de Castelló.  
Vist que la TAG cap de l'Àrea de Secretaria-Urbanisme va emetre l'informe jurídic número 211/2016, signat electrònicament en data 5 de desembre de 2016, sobre el procediment de tramitació administrativa.  
  
Vist que pel Decret número 2016-2050 de data 9 de desembre de 2016 es va resoldre literalment el que s'indica a continuació:  
«Primer. Admetre a tràmit la documentació següent, que va ser presentada en data 30 de novembre de 2016, mitjançant registre general d'entrada número 1937-J-GQ-17492, per Mario Ángel García Báscones:  
- Document inicial estratègic i justificació, article 46.3 LOTUP «aplicació procediment simplificat» de la modificació puntual 1/2016 del Pla general municipal d'ordenació urbana (PGMOU) de Nules. Modificació normes urbanístiques «zona indústria existent, art. 262 i 264».  
- Modificació puntual 1/2016 del Pla general municipal d'ordenació urbana (PGMOU) de Nules. «Modificació normes urbanístiques zona indústria existent, art. 262 i 264».  
Segon. Iniciar procediment simplificat d'avaluació ambiental i territorial estratègica de la modificació puntual 1/2016 del Pla general municipal d'ordenació urbana (PGMOU) de Nules. «Modificació normes urbanístiques zona indústria existent, art. 262 i 264».  
Tercer. Elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló, i remetre un exemplar en suport paper i en suport digital dels següents documents presentats en data 30 de novembre de 2016, mitjançant registre general d'entrada número 2092-D-RN-14890:  
  
- Document inicial estratègic i justificació, article 46.3 LOTUP «aplicació procediment simplificat» de la modificació puntual 1/2016 del Pla general municipal d'ordenació urbana (PGMOU) de Nules. Modificació normes urbanístiques «zona indústria existent, art. 262 i 264».  
- Modificació puntual 1/2016 del Pla general municipal d'ordenació urbana (PGMOU) de Nules. «Modificació normes urbanístiques zona indústria existent, art. 262 i 264».  
Quart. Publicar el text complet dels documents presentats en data 30 de novembre de 2016, mitjançant registre general d'entrada número 7456-C-SR-01399, en la ubicació següent: www.nules.es. «Portal transparència», «Transparència», «7. Urbanisme», «7.2 Plans i programes medi ambient», «7.2.2. Document inicial estratègic i justificació article 46.3 LOTUP - Modificació puntual 1/2016 del PGOU de Nules», i en l'enllaç següent:  
https://nules.sedelectronica.es/transparency/1b682761-ef80-467a-aa25-77778f47ce5b/.  
Cinqué. Notificar als interessats la present resolució, amb indicació que contra aquesta, com a acte de tràmit que no posa fi a la via administrativa, no es pot interposar cap recurs. Sense perjudici que puga interposar el que considere oportú.»  
Vist que mitjançant un escrit de data 13 de desembre de 2016, amb número de registre d'eixida d'aquest ajuntament 2106-R-DT-3005 i de data 13 de desembre de 2016, es va elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
Vist que en data 20 de desembre de 2016, mitjançant registre general d'entrada número 9561-L-LU-24705, es rep contestació a la consulta evacuada sobre el procediment d'avaluació simplificat de la modificació puntual 1/2016 del PGOU de Nules, la qual indica literalment:  
  
«En relació amb això, s'informa que:  
1. La modificació puntual remesa, segons s'assenyala en el document, afecta exclusivament determinacions pròpies de l'ordenació detallada del sòl urbà. Per tant, i de conformitat amb el que estableix l'article 48.c de la Llei 5/2014, de 25 de juliol, d'ordenació del territori, urbanisme i paisatge (d'ara endavant LOTUP), segons la redacció que en fa l'article 115 de la Llei 10/2015, de 29 de desembre, en aquest cas l'òrgan ambiental és l'Ajuntament. De la mateixa manera, l'aprovació definitiva de la modificació correspondrà també a l'Ajuntament, segons el que resulta de l'article 44.5 de la LOTUP.  
  
2. Vist el contingut de la modificació, i dins del tràmit de consultes previst en l'article 51 de la LOTUP, aquest Servei Territorial d'Urbanisme no té cap observació a efectuar.  
Efectuades les consultes de l'article 51.1 de la LOTUP, ha de ser el mateix Ajuntament el que haurà d'adoptar la resolució prevista en l'article 51.2.b de la LOTUP, amb la qual conclouria la tramitació ambiental. Després d'això, l'Ajuntament haurà d'efectuar la tramitació urbanística prevista en la LOTUP, inclosa l'aprovació definitiva de la modificació.»  
  
Vist que l'arquitecte municipal va emetre un informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2016 del PGOU de Nules «Modificació normes urbanístiques, zona industrial existent, art. 262 i 264» signat electrònicament en data 28 de febrer de 2017, d'acord amb el text literal següent:  
«Expedient: 3422/2016.  
Registre d'entrada: 8048-P-OZ-42888, de 18 de novembre de 2016; 1344-L-AN-15916, de 30 de novembre de 2016.  
Sol·licitant: Mario Ángel García Báscones.  
Òrgan promotor: Ajuntament de Nules.  
Òrgan substantiu: Ajuntament de Nules.  
Tècnic redactor del document; arquitecte: Alberto Paradís Alós.  
Ubicació: zona delimitada pel PGOU com a àrea en sòl urbà, zona industrial existent.  
Assumpte: informe ambiental i territorial estratègic de la modificació puntual 1/2016 del PGOU de Nules; «Modificació normes urbanístiques, zona industrial existent, art. 262 i 264».  
Rafael Brisach Claramonte, com a arquitecte municipal de l'Ajuntament de Nules, informa:  
Antecedents:  
- El 30 de novembre de 2016, Mario Á. García Báscones va presentar:  
· Modificació puntual 1/2016 del Pla general municipal d'ordenació urbana (PGMOU) de Nules: «Modificació normes urbanístiques zona industrial existent, art. 262 i 264».  
· Document inicial estratègic i justificació article 46.3 LOTUP «Aplicació procediment simplificat». Modificació puntual 1/2016 Pla general municipal d'ordenació urbana (PGMOU) de Nules. Modificació normes urbanístiques «zona industrial existent, art. 262 i 264».  
  
- Revisada la documentació, el 5 de desembre de 2016 s'admet a tràmit la documentació presentada, s'inicia el procediment simplificat d'avaluació ambiental i territorial estratègic, i s'eleva la consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló, i es realitza l'esmentada consulta el 16 de desembre de 2016.  
- El 20 de desembre de 2016 es rep informe corresponent a la consulta realitzada a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
  
D'acord amb el que estableix l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental territorial estratègica simplificada o ordinària, en els supòsits que s'hi preveuen i tenint en compte els criteris establits en l'annex VIII de la llei, tot això prèvia consulta a les administracions públiques afectades i d'acord amb les fases de la tramitació exposades en l'article 49.  
Document inicial estratègic.  
- La documentació presentada consisteix en:  
· Document inicial estratègic i justificació, article 46.3 LOTUP «Aplicació procediment simplificat». Modificació puntual 1/2016 Pla general municipal d'ordenació urbana (PGMOU) de Nules. Modificació normes urbanístiques «Zona industrial existent, art. 262 i 264».  
· Modificació puntual 1/2016 del Pla general municipal d'ordenació urbana (PGMOU) de Nules: «Modificació normes urbanístiques zona industrial existent, art. 262 i 264».  
- Informació territorial:  
El municipi de Nules, situat a la comarca de la Plana Baixa, a la província de Castelló, té una població de 13.573 habitants (segons l'IVE d'1 de gener de 2013), distribuïts entre el nucli de població principal i altres dos, Mascarell i platja de Nules. La superfície del terme municipal és de 50,51 km². Se situa a una altitud de 13 metres sobre el nivell del mar i a una distància de 18 km de la capital de la província.  
  
Limita amb els termes municipals d'Artana a l'oest; Betxí, les Alqueries i Borriana al nord; el mar Mediterrani a l'est; i la Vall d'Uixó i Moncofa al sud. Dins dels límits del terme municipal de Nules es troba el terme municipal de la Vilavella.  
S'accedeix a Nules mitjançant la CV-10, l'N-340, l'autopista AP-7 i la CV-18. També té accés per ferrocarril tant des de València com des de Castelló de la Plana.  
El paisatge es troba caracteritzat per transició dels contraforts de la serra d'Espadà (el Puntal de Nules, 631 m) cap al terreny agrícola ja prop del litoral, arribant a l'entorn de l'Estany, zona antigament dedicada als arrossars fins que va arribar el gran auge del cultiu de la taronja. En aquesta zona també hi ha quatre platges de Nules.  
El cultiu, comerç i manipulació de la taronja és el motor econòmic principal del municipi, juntament amb les indústries i comerços dedicats a l'emmagatzematge i manipulació de cítrics. No obstant això, en les últimes dècades s'està experimentant una notable diversificació dels sectors econòmics, sobretot el sector ceràmic.  
- Planejament vigent:  
El Pla general d'ordenació urbana de Nules va ser aprovat per la Comissió Territorial d'Urbanisme en data 27 de febrer de 1992 i publicat en el Butlletí de la Província de Castelló el 6 d'agost de 1992. Aquest pla general va ser avaluat ambientalment mitjançant declaració d'impacte ambiental (exp. 267/90-AIA).  
En aquests moments es troba en avaluació ambiental (exp. 64/4634-ICR) la nova revisió del Pla general, amb document de referència aprovat en data 16 d'octubre de 2009.  
- Objecte de la modificació:  
L'objecte de la present modificació és la modificació de dos articles de les normes urbanístiques, en concret els següents:  
· A) L'article 262, afegint l'ús d'indústries en categoria 4 per a així permetre que la potència de l'activitat siga d'acord amb el Reglament electrotècnic de baixa tensió, en concret en el punt 4 de la seua instrucció complementària ITC-BT-10, i per tant possibilitant l'eliminació de 100 CV. Cal tindre en compte que la limitació de 100 CV, corresponen a 73,538 kW, i que en aplicació de la instrucció complementària anterior, que regula la càrrega total dels edificis industrials a 125 w/m² i en planta dóna com a resultat una superfície màxima d'edificació industrial de 294,15 m² de nau, la qual cosa deixa fora d'ordenació la majoria de les indústries, ja que la seua superfície construïda és superior.  
  
· B) L'article 264, de manera que s'eleva l'altura màxima de cornisa, però sense modificar el nombre de plantes, així aquesta passaria a 10 metres en compte dels 8 metres existents en l'actualitat.  
Això permetria, a més de la possibilitat de col·locar-hi ponts grua, la recerca de rasants amb el pendent adequat, que a causa de la grandària de les parcel·les, l'altura d'aquestes és considerable.  
La modificació puntual 1/2016 del Pla general de Nules que es proposa suposa la introducció de xicotetes alteracions en l'ordenació detallada del sòl urbà.  
- Justificació de la modificació i alternatives:  
L'àmbit d'aplicació de la present modificació recau exclusivament en la «zona d'indústria existent».  
Quant a les alternatives resulta que, tenint en compte la necessitat d'un adequat desenvolupament industrial per a albergar les indústries que la societat demana no resulta possible plantejar altres alternatives diferents de la proposada, excepte el d'intervenció més significativa.  
L'alternativa de no modificar el planejament urbanístic (alternativa 0) no resulta convenient, ja que com s'ha justificat en l'apartat anterior hi ha una problemàtica que ha de ser resolta i que això no és possible d'acord amb la normativa urbanística actualment establida pel Pla general de Nules.  
Possibles efectes sobre el medi ambient:  
Atenent els aspectes inclosos en el document inicial estratègic no s'aprecien aspectes ambientals que pogueren veure's afectats per la present modificació del planejament general:  
- Impacte sobre el medi físic:  
El sòl sobre el qual serà aplicable la modificació recau exclusivament en la «zona d'indústria existent», sòl ordenat (edificacions i viari), per tant ens trobem davant de sòl segellat.  
- Impacte sobre el medi biòtic:  
La modificació proposada a priori no afecta cap vegetació natural, més enllà del que poguera afectar sense la modificació pretesa.  
  
- Afeccions territorials:  
L'àrea afectada per la modificació proposada ja figura com a sòl urbà industrial en el Pla general vigent i sota un ús industrial i amb la mateixa edificabilitat que es pretén.  
- Exposició a riscos ambientals i a impactes sobre el patrimoni:  
No es detecten ni riscos ambientals ni impactes negatius sobre el patrimoni més enllà dels que pogueren existir sense la modificació pretesa.  
Consultes realitzades:  
- S'ha sotmés a consulta per part de la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló. Es va realitzar l'esmentada consulta el 16 de desembre de 2016, i el 20 de desembre 2016 es va rebre contestació a la consulta realitzada.  
Valoració dels possibles efectes sobre el medi ambient:  
Analitzat el document inicial estratègic, els informes rebuts, s'efectua la valoració dels possibles efectes de la present modificació puntual 1/2016 del PGOU de Nules «Modificació normes urbanístiques zona industrial existent, articles 261 i 264», seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
Així, tenint en consideració les característiques de la modificació, aquesta pretén possibilitar indústries de major superfície i complexitat, així com que es puga executar un volum continu a pesar del pendent del terreny, i es pretén aconseguir aquests objectius mitjançant la possibilitat d'admetre l'ús d'indústries en categoria 4, indústries per a les quals no es limita la potència a 100 CV i passant de 8 metres d'altura màxima a 10 metres.  
Per tant, dels informes no s'observen consideracions a tindre en compte, ni legals ni ambientals.  
Determinació de l'existència d'efectes significatius:  
Segons estableix l'article 46 de la LOTUP l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, prèvia consulta a les administracions públiques afectades, i amb les consideracions a què es refereix l'article 51 de la LOTUP.  
  
En el cas de la «Modificació normes urbanístiques zona industrial existent, art. 262 i 264», es tracta d'una modificació menor del pla i l'àmbit municipal afectat per la modificació es correspon amb una zona de sòl urbà industrial consolidat.  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP):  
- La «Modificació normes urbanístiques zona industrial existent, art. 262 i 264» no suposa per si mateixa una variació real de l'ús del sòl ni un canvi del model industrial real desenvolupat en la zona, entenent que la variació objecte de la modificació no suposa una variació substancial respecte a l'àrea objecte de la modificació ni respecte a la població que es puga veure afectada; suposa la introducció de xicotetes alteracions en l'ordenació detallada de part del sòl urbà industrial, tampoc s'estima que represente cap vulnerabilitat davant de característiques naturals, i en definitiva, la modificació del pla pretesa tal com es presenta és pertinent quant a la integració de consideracions mediambientals, a fi de promoure el desenvolupament sostenible en el seu àmbit; i per tant no s'aprecia que deriven efectes ambientals significatius.  
  
Així doncs, analitzada la documentació presentada i el seu objecte, els informes sectorials emesos, s'estima que pot determinar-se, respecte a la «Modificació normes urbanístiques zona industrial existent, art. 262 i 264», que el procediment d'avaluació simplificada és suficient per a determinar que no presenta efectes significatius sobre el medi ambient.  
  
Proposta d'acord:  
Atenent el que estableix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació.  
D'acord amb el que s'ha exposat procediria resoldre:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la «Modificació normes urbanístiques zona industrial existent, art. 262 i 264» d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la dita modificació d'acord amb la seua normativa sectorial, sempre que s'ajuste a allò que s'ha descrit en la documentació presentada, així com al que estableix la legislació vigent i els informes emesos respecte d'això.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la «Modificació normes urbanístiques zona industrial existent, art. 262 i 264» en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Nules, 28 de febrer de 2017.- L'arquitecte municipal: Rafael Brisach Claramonte.»  
  
Vist l'informe jurídic número 31/2017, signat electrònicament per la TAG cap de l'Àrea de Secretaria-Urbanisme, en data 2 de març de 2017.  
  
Fonaments de dret  
Resultant que el procediment de sol·licitud de començament de l'avaluació ambiental i territorial estratègica està regulat en la Llei 5/2014, de 25 de juliol, de la Generalitat, d'ordenació del territori, urbanisme i paisatge,de la Comunitat Valenciana, d'ara endavant LOTUP, en concret, en els articles 50 i 51 del precitat text legal.  
Resultant el que disposa l'article 50 de la LOTUP, el qual estableix:  
  
«Article 50. Inici del procediment. Sol·licitud d'inici de l'avaluació ambiental i territorial estratègica  
1. El procediment s'iniciarà amb la presentació per l'òrgan promotor davant de l'òrgan substantiu de la sol·licitud d'inici de l'avaluació ambiental i territorial estratègica, acompanyada d'un esborrany del pla o programa i un document inicial estratègic amb el contingut següent, expressat de manera succinta, preliminar i esquemàtica:  
a) Els objectius de la planificació i la descripció de la problemàtica sobre la qual actua.  
b) L'abast, àmbit i possible contingut de les alternatives del pla que es proposa.  
c) El desenvolupament previsible del pla o programa.  
d) Un diagnòstic de la situació del medi ambient i del territori abans de l'aplicació del pla en l'àmbit afectat.  
e) Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic.  
  
f) La incardinació en l'Estratègia Territorial de la Comunitat Valenciana i la seua incidència en altres instruments de la planificació territorial o sectorial.  
2. En els casos de l'article 46.3 d'aquesta llei, quan l'òrgan promotor considere que resulta d'aplicació el procediment simplificat d'avaluació ambiental i territorial estratègica, a més s'haurà d'incloure en la documentació:  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives previstes.  
  
c) Les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla o programa, així com per a mitigar la seua incidència sobre el canvi climàtic i la seua adaptació a aquest.  
d) Una descripció de les mesures previstes per al seguiment ambiental del pla.  
3. L'òrgan substantiu remetrà a l'òrgan ambiental i territorial la sol·licitud i la documentació que l'acompanya presentades per l'òrgan promotor, una vegada que haja comprovat que s'ajusta al que estableixen els apartats anteriors i la legislació sectorial.  
4. En el termini de quinze dies des de la recepció, l'òrgan ambiental i territorial examinarà la documentació presentada. Si apreciara que la sol·licitud no s'acompanya d'algun dels documents preceptius, requerirà l'òrgan promotor, informant-ne a l'òrgan substantiu, perquè en el termini de deu dies procedisca a l'esmena de la documentació, i s'interromprà el còmput del termini per a la finalització de l'avaluació. Si no ho fa així, es tindrà el promotor per desistit de la seua petició, prèvia resolució de l'òrgan ambiental i territorial. Aquest termini podrà ser ampliat fins a cinc dies, a petició de l'interessat o a iniciativa de l'òrgan ambiental i territorial, quan l'aportació dels documents requerits presente dificultats especials.  
Així mateix, si l'òrgan ambiental i territorial estima de manera inequívoca que el pla o programa és manifestament inviable per raons ambientals, o quan el document inicial estratègic no reunisca condicions de qualitat suficients apreciades per l'òrgan esmentat, o quan no s'haja admés o s'haja dictat una declaració ambiental i territorial estratègica desfavorable en un pla o programa anàleg al presentat, podrà declarar la inadmissió en el termini de trenta dies. Prèviament, haurà de donar audiència a l'òrgan substantiu i a l'òrgan promotor, per un termini de deu dies, que suspendrà el termini per a declarar la inadmissió. La resolució per la qual s'acorde la inadmissió justificarà les raons per les quals s'aprecia la causa d'aquesta, i contra la resolució es podran interposar els recursos que siguen procedents legalment en via administrativa i judicial, si és el cas.»  
Resultant el que disposa l'article 51 de la LOTUP, el qual estableix:  
  
«Article 51. Consultes a les administracions públiques afectades i elaboració del document d'abast de l'estudi ambiental i territorial estratègic  
1. L'òrgan ambiental i territorial sotmetrà el document que conté l'esborrany del pla o programa i el document inicial estratègic a consultes de les administracions públiques afectades segons el contingut de l'article 49.1, apartat d, d'aquesta llei i persones interessades, per un termini mínim de 20 dies hàbils des de la recepció de la sol·licitud d'informe per als plans que afecten exclusivament l'ordenació detallada, o al sòl urbà que compte amb els serveis urbanístics implantats sense modificació de l'ús dominant de la zona d'ordenació estructural corresponent, i per un termini mínim de 45 dies hàbils per als plans que afecten les restants determinacions compreses en l'ordenació estructural.  
  
Transcorregut aquest termini sense que s'haja rebut el pronunciament, el procediment continuarà en els termes establits en la legislació de l'Estat sobre avaluació ambiental, i seran públiques, en tot cas, les decisions que finalment adopte.  
2. Una vegada rebuts els pronunciaments de les administracions públiques afectades, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
a) Un document sobre l'abast de l'estudi ambiental i territorial estratègic, juntament amb les contestacions rebudes a les consultes realitzades, en el qual es determinarà l'amplitud, nivell de detall i grau d'especificació que ha de tindre l'estudi esmentat i instarà la continuació de la tramitació per el procediment ordinari.  
b) Una resolució d'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, i l'avaluació ambiental i territorial estratègica es resoldrà pel procediment simplificat i indicant la procedència de la tramitació del pla o programa de conformitat amb el capítol següent o a la seua normativa sectorial.  
c) Una resolució que considere que, encara que poden derivar-se de l'execució del pla o programa efectes significatius sobre el medi ambient i el territori, la seua tramitació ha de realitzar-se simultàniament amb la del projecte i l'avaluació ambiental es durà a terme d'acord amb la legislació d'avaluació d'impacte ambiental de projectes, i s'emetrà un document d'abast que comprendrà la valoració ambiental dels aspectes propis del pla i els específics del projecte.  
3. El termini de què disposa l'òrgan ambiental i territorial per a emetre el document que corresponga, de conformitat amb l'apartat anterior, és de quatre mesos des de la recepció del document de sol·licitud, prorrogable per altres dos mesos en el cas de l'apartat a o quan la complexitat del document ho requerisca.  
4. El document d'abast inclourà:  
a) El resultat de les consultes realitzades a les administracions públiques afectades.  
b) L'abast i el nivell de detall amb què haja de redactar-se l'estudi ambiental i territorial estratègic, amb referència als objectius ambientals i territorials i els seus indicadors, els principis de sostenibilitat aplicables, les afeccions legals, els criteris i condicions ambientals, funcionals i territorials estratègics i els possibles efectes significatius sobre el medi ambient i el territori que s'han de considerar en la redacció del pla o programa.  
c) Pla de participació pública que identifique les administracions públiques afectades i el públic interessat en el pla o programa i les modalitats o amplitud d'informació i consulta.  
El pla de participació pública haurà de contenir, si més no, la informació pública mitjançant anunci en el Diari Oficial de la Generalitat Valenciana i en un mitjà de comunicació social de premsa escrita de gran difusió i posar la documentació a disposició del públic.  
En cas de revisions de plans generales d'ordenació estructural i de modificacions que suposen canvis de classificació de sòl que alteren el model territorial del municipi o en la qualificació del sòl que n'incrementen l'aprofitament, el pla de participació pública inclourà, a més i si més no, la celebració de sessions explicatives obertes al públic sobre el contingut de l'ordenació futura i les alternatives presentades, l'elaboració de resums i infografies de les propostes d'ordenació més importants per a facilitar la difusió i la comprensió ciutadana de l'ordenació, com també la memòria de viabilitat econòmica preceptiva, elaborada sobre la base d'estudis de mercat rigorosos i acreditats per societats de taxació homologades per entitats públiques amb competència per a això o per entitats anàlogues d'altres països.  
  
5. El document d'abast de l'estudi ambiental i territorial estratègic es posarà a disposició del públic a través de la pàgina web de l'òrgan ambiental i territorial i de l'òrgan substantiu.  
6. El document d'abast de l'estudi ambiental i territorial estratègic caducarà si, transcorreguts dos anys des de la seua notificació a l'òrgan promotor, aquest no haguera remés a l'òrgan ambiental i territorial la documentació referida en l'article 54 d'aquesta llei. Aquest termini podrà prorrogar-se justificadament per altres dos anys més.  
7. La resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, als efectes de continuar el procediment d'aprovació del pla o programa de conformitat amb el capítol següent d'aquesta llei o la legislació sectorial corresponent. Aquesta resolució no serà susceptible de cap recurs, sense perjudici que, si és el cas, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és el cas, d'aprovació del pla o programa.  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la seua publicació. En aquests casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
Resultant el que preveu l'article 23.1 de l'Ordenança de Transparència Municipal de l'Ajuntament de Nules, publicada en el Butlletí Oficial de la Província de Castelló número 157 de data 22 de desembre de 2015.  
  
De conformitat amb els antecedents de fet i fonaments de dret exposats, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2016 del PGOU de Nules «Modificació normes urbanístiques, zona industrial existent, art. 262 i 264» d'acord amb els criteris de l'annex VIII de la LOTUP, per no tindre efectes significatius sobre el medi ambient; correspon continuar la tramitació de la dita modificació d'acord amb la seua normativa sectorial, sempre que s'ajuste a allò que s'ha descrit en la documentació presentada, així com al que estableix la legislació vigent i els informes emesos respecte d'això.  
  
  
Segon  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual 1/2016 del PGOU de Nules «Modificació normes urbanístiques, zona industrial existent, art. 262 i 264» en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Tercer  
Publicar la present resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2016 del PGOU de Nules «Modificació normes urbanístiques zona industrial existent, art. 262 i 264» en el Diari Oficial de la Generalitat Valenciana, als efectes previstos en l'article 51.7 de la LOTUP, en la ubicació següent: www.nules.es, «Portal transparència», «Transparència», « 7. Urbanisme», «7.2 Plans i programes medi ambient», «7.2.2. Document inicial estratègic i justificació article 46.3 LOTUP - Modificació puntual 1/2016 del PGOU de Nules», i en l'enllaç següent:  
  
https://nules.sedelectronica.es/transparency/1b682761-ef80-467a-aa25-77778f47ce5b/.  
  
Quart  
Incloure l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 1/2016 del PGOU de Nules «Modificació normes urbanístiques, zona industrial existent, art. 262 i 264» en la documentació de l'instrument de planejament urbanístic.  
  
Cinqué  
Comunicar la present resolució a l'Àrea d'Urbanisme d'aquest ajuntament per a la continuació del procediment d'aprovació de la modificació puntual 1/2016 del PGOU de Nules «Modificació normes urbanístiques, zona industrial existent, art. 262 i 264».  
  
Sisé  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren oportuns.»  
  
Nules, 16 de març de 2017.- L- alcalde: David García Pérez.